**OBČINA ŠKOFJA LOKA**

**Mestni trg 15**

**4220 Škofja Loka**

Matična številka: 5883318,

Davčna številka: SI18947271,

ki jo zastopa župan Tine Radinja (v nadaljevanju: naročnik)

in

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: izvajalec),

sklepata naslednjo

**POGODBO**

## O SOFINANCIRANJU PUBLICISTIČNE DEJAVNOSTI V OBČINI ŠKOFJA LOKA V LETU 2020

(Št. 612-1/2020)

**1. člen**

**UVODNA DOLOČBA**

Pogodbeni stranki ugotavljata, da:

* je naročnik 29. 6. 2020 na spletnih straneh Občine Škofja Loka objavil obvestilo o objavi javnega razpisa zasofinanciranje publicistične dejavnosti v Občini Škofja Loka v letu 2020, ki jih bo naročnik v tem letu sofinanciral iz svojega proračuna;
* da je izvajalec pravočasno in pravilno posredoval popolno prijavo na javni razpis in da prijava izpolnjuje pogoje razpisa;
* da je naročnik na osnovi določil javnega razpisa z dokončno odločbo, opr. št. \_\_\_\_\_\_\_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_\_\_\_\_\_\_, kot najprimernejšega kandidata izbral projekt izvajalca;
* da so sredstva za sofinanciranje projekta izvajalca zagotovljena v proračunu naročnika za leto 2020 na proračunski postavki 4018005 Publicistična dejavnost in
* da sklepata to pogodbo z namenom ureditve medsebojnih razmerij.

**2. člen**

**PREDMET POGODBE**

Predmet te pogodbe je sofinanciranje naslednjega projekta izvajalca:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podrobnejši pregled vsebine, ciljev in obsega projektov, ki jih bo naročnik v letu 2020 sofinanciral izvajalcu, je razviden iz prijave prijavitelja in poročila o izvedbi projekta.

V prvem odstavku tega člena navedeni sofinancirani projekti morajo biti realizirani od 1. 1. 2020 do 31. 10. 2020, v skladu z navedenimi cilji in pričakovanimi dosežki izvajalca, navedenimi v prijavnih obrazcih javnega razpisa.

**3. člen**

**OBVEZNOST IZVAJALCA**

Izvajalec se zavezuje, da bo projekt, ki je predmet te pogodbe, izvajal strokovno in kakovostno ter v skladu s svojo prijavo na javni razpis, ki je sestavni del te pogodbe.

Izvajalec se obvezuje, da bo naročniku dovolil, da hrani, obdeluje in razkriva podatke v zvezi z dodeljeno pomočjo iz te pogodbe ter da jih uporablja za namene obveščanja in informiranja.

Izvajalec se zavezuje pri objavah in predstavitvah programa oz. projekta/ov iz te pogodbe oz. pri vseh drugih oblikah javnega nastopanja in izdajanja publikacije, promocijskega in drugega informativnega gradiva v zvezi z njim navesti, da je njegovo izvajanje sofinancirala Občina Škofja Loka.

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja naročnika.

Izvajalec se zavezuje dajati tolmačenja in pojasnila o poteku projekta naročniku in njegovim pooblaščencem.

Izvajalec je sofinancerju dolžan za sklop 1 predložiti 50 izvodov izdane publikacije oziroma za sklop 2 vsaj 10 izvodov izdane publikacije.

**4. člen**

**OBVEZNOST NAROČNIKA**

Naročnik bo prijavljeni projekt izvajalca iz 2. člena (točka 1) te pogodbe sofinanciral v višini:

\_\_\_\_\_\_\_\_\_\_\_\_\_\_\_\_\_\_\_\_\_\_\_EUR.

Znesek je v bruto višini.

Naročnik bo finančna sredstva, določena v prvem odstavku tega člena, izplačal izvajalcu iz proračunske postavke 4018005 - Publicistična dejavnost na transakcijski račun izvajalca, štev. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, v roku 30 dni po odobritvi poročila o izvedenih projektih, določenega v 5. členu te pogodbe.

Pogodbena sredstva mora izvajalec porabiti do konca leta 2020.

Pogodbeni stranki se strinjata, da se višina sredstev, opredeljenih s to pogodbo, lahko zaradi potreb oziroma sprememb občinskega proračuna ali nerealiziranih projektov tudi spremeni. V zvezi z vsako spremembo višine sredstev sofinanciranja bosta pogodbeni stranki sklenili aneks k tej pogodbi.

**5. člen**

**POROČILO O IZVEDENIH PROJEKTIH**

Vsebinsko in finančno poročilo morata biti predložena na predpisanih obrazcih.

Poročilo o izvedbi projekta (v nadaljevanju: poročilo) mora vsebovati naziv projekta, vrsto projekta (publikacija, zbornik), vsebino, avtorje, strokovna izhodišča, metode in potek dela (zbiranje gradiva, analiziranje, terensko delo, zbiranje ali reproduciranje slikovnega gradiva, lastno ustvarjalno delo, …), dosežene cilje, morebitne predstavitve, promocijske aktivnosti in končno ceno.

Finančno poročilo mora obsegati obračun vseh stroškov, povezanih z izvedenim projektom ter navedbo vseh sofinancerjev projekta z njihovim deležem sofinanciranja. Izvajalec mora za delež sofinanciranja projekta s strani Občine Škofja Loka ob poročilu predložiti fotokopije računov oziroma drugih listin, ki vsebinsko utemeljujejo nastale stroške. Za upravičene stroške štejejo samo dejansko nastali stroški.

Rok za predložitev poročila je do **20. 11. 2020**. Če do omenjenega roka poročilo ni predloženo, se šteje, da prijavljeni projekti niso bili izvedeni, zato se odobrena sredstva ne nakažejo.

Če sofinancer ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ni ustrezno, sofinancer lahko odstopi od pogodbe. V tem primeru je izvajalec dolžan povrniti sofinancerju vsa prejeta sredstva, skupaj z zakonitimi zamudnimi obrestmi od dneva izplačila sredstev do dneva vračila.

**6. člen**

**PREPOVED NENAMENSKE RABE SREDSTEV**

Sredstva, ki jih prejme izvajalec po tej pogodbi, so strogo namenska in jih sme izvajalec uporabiti izključno za izvajanje projekta, določenega v 2. členu te pogodbe.

V primeru, da izvajalec sredstev ne bo porabil v skladu s to pogodbo oz. odobrenim projektom, je dolžan sofinancerju v roku 30 dni od zahteve za vračilo danih sredstev, le-ta vrniti skupaj z zakonitimi zamudnimi obrestmi od dneva izplačila sredstev do dneva vračila.

Za namensko uporabo sredstev je odgovoren izvajalec projekta oziroma njegova odgovorna oseba.

**7. člen**

**NADZOR NAD IZVAJANJEM PROJEKTA**

Nadzor nad izvajanjem predmeta te pogodbe in namensko porabo proračunskih sredstev izvaja Oddelek za družbene dejavnosti naročnika. V ta namen lahko pooblaščena oseba naročnika od izvajalca kadarkoli zahteva pisna poročila in dokazila o porabi sredstev; prav tako lahko kadarkoli opravi napovedan ali nenapovedan ogled izvajanja projektov, določenih v 2. členu te pogodbe.

**8. člen**

**RAZVEZA OZIROMA RAZVELJAVITEV**

Če se ugotovi, da izvajalec kakorkoli krši določila te pogodbe (kot npr. zaviranje izvajanja dogovorjenih ukrepov za nadzor in kršitev namena dodelitve sredstev) ali ne ravna po predloženem projektu ali zaradi nerealiziranega projekta oziroma zaradi kakršnegakoli drugega razloga sredstev ne porabi, naročnik opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu opozorilu še vedno krši določila te pogodbe, lahko naročnik pogodbo razveže, pri čemer mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Naročnik lahko to pogodbo razveže tudi v primeru, da se ugotovi, da so bila izvajalcu dodeljena sredstva na podlagi izvajalčevih lažnih ali nepopolnih dokazil. V tem primeru mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem tovrstnem javnem razpisu.

Vsaka pogodbena stranka ima pravico do razveze oziroma razveljavitve te pogodbe tudi v skladu z določili veljavnega Obligacijskega zakonika.

**9. člen**

**DOLŽNOST OBVEŠČANJA**

Pogodbeni stranki se morata medsebojno pravilno in popolno obveščati o razlogih, ki so kakorkoli pomembni za izvajanje te pogodbe, takoj ko je to mogoče.

**10. člen**

**ODGOVORNE OSEBE**

Za uresničevanje obveznosti iz te pogodbe skrbi:

- na strani izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- na strani naročnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V imenu sofinancerja ima skrbnik pogodbe pravico:

* izvajati nadzor nad izpolnjevanjem pogodbenih obveznosti,
* izvajati nadzor nad namensko porabo proračunskih sredstev,
* kadarkoli zahtevati vpogled v vsakršno dokumentacijo, povezano z izvajanjem programa oziroma projekta,
* ugotavljati skladnost izvedenega programa oz. projekta s to pogodbo in
* ugotavljati smotrnost uporabe sredstev za doseganje namena in ciljev iz te pogodbe,
* izvajalec pa mu je dolžan to omogočiti.

**11. člen**

**PISNOST POGODBE**

Pisna oblika je pogoj za veljavnost te pogodbe. Vsi kasnejši dogovori, ki pomenijo dopolnitve ali spremembe te pogodbe, morajo biti v pisni obliki.

**12. člen**

**SPORAZUMNO REŠEVANJE SPOROV**

Pogodbeni stranki sta soglasni, da bosta morebitne spore reševali sporazumno, v kolikor pa to ne bo mogoče, je za reševanje nujnih sporov stvarno pristojno sodišče po sedežu naročnika.

**13. člen**

**PROTIKORUPCIJSKA KLAVZULA**

Pogodba, pri kateri kdo v imenu in na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali

2. za sklenitev posla pod ugodnejšimi pogoji ali

3. za opustitev dolžnega nadzora nad izvajanjem pogodbenih obveznosti ali

4. za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**14. člen**

**VELJAVNOST POGODBE**

Pogodba začne veljati, ko jo podpišeta predstavnika obeh pogodbenih strank.

**15. člen**

**KONČNA DOLOČBA**

Pogodbeni roki so bistvena sestavina te pogodbe.

Za vse, kar se pogodbeni stranki nista dogovorili ali s to pogodbo drugače določili, veljajo določila iz veljavnega Obligacijskega zakonika.

Pogodba je sestavljena v treh enakih izvodih, od katerih prejme izvajalec en izvod, naročnik pa dva izvoda.

V Škofji Loki, dne \_\_\_\_\_\_\_\_\_\_\_\_\_\_\_\_\_\_ V Škofji Loki, dne \_\_\_\_\_\_\_\_\_\_\_\_\_\_\_\_\_\_

**NAROČNIK: IZVAJALEC:**

**Občina Škofja Loka**

**Tine Radinja**

**Župan**